**A tanítás helye:** Szeged és Térsége Bárczi Gusztáv EGYMI Szeged, Sólyom u.4.

**A tanítás ideje:** 2014. 06. 05.2-3. óra

**Tanít:** Koczó Zita

**Évfolyam:** 2.

**Tantárgy:** Magyar nyelv és irodalom,

Rajz és vizuális kultúra

**Az óra anyaga:** Bene Zoltán: Marosvölgyi Bonifác, a hős - mesefeldolgozás

**Az óra célja:** - Hallás utáni szövegfeldolgozás

- Szociális készségek fejlesztése

- Önálló véleményalkotás

**Tantárgyi koncentráció:** Környezetismeret, Rajz és vizuális kultúra

**A foglalkozás eszközei:** Szitakötő folyóirat, háztartási csomagoló, rajzlap, zsírkréta, filc, feladatlap, szókártyák, olló, ragasztó, szövegkiemelő

**Felhasznált irodalom:** Szitakötő folyóirat 26. lapszám

|  |  |  |  |  |  |  |  |
| --- | --- | --- | --- | --- | --- | --- | --- |
| **A feladat sorszáma** | **A feladatra fordított idő** | **Képzési tartalom, tevékenységi forma** | **Didaktikai célok, feladatok** | **Módszerek** | **Eszközök** | **Differenciálás/**  **egyéni segítségnyújtás** | **Megjegyzés** |
| 1.  a.)  b.) | 10’ | *Hangulati előkészítés*  Maradjatok csöndben, s hallgatózzunk egy kicsit!  Milyen hangok szűrődnek be a folyosóról?  Milyen hangokat hallunk az utcáról?  Csoportosítsátok a szókártyákra írt hangokat! Kellemesek vagy kellemetlenek?  Ellenőrzés | hallási figyelem  szociális készségek fejlesztése | frontális  csoport munka | szókár-tyák  ragasztó  feladat-lap | heterogén 4 fős csoportok |  |
| 2.  a.)  b.)  c.) | 25’ | *Mesefeldolgozás*  Hallgassátok meg Bene Zoltán Marosvölgyi Bonifác, a hős című meséjét!  A cím alapján ki lesz a főszereplő?  Kit hívhatnak Marosvölgyi Bonifácnak?  Figyeljetek, mert a hallottak alapján kell kitalálni, hogy kik a mese szereplői és mi is történik a mesében! (A mese utolsó mondatát most nem olvasom fel.)  Ki Marosvölgyi Bonifác?  Keressük ki a meséből azt a részt, amelyikből kiderült, hogy egy macska!  Milyen szereplője van még a mesének?  Mit tudunk meg róla?  Mitől ijedt meg Bonifác?  (Ellenőrzésként az utolsó mondat felolvasása.)  Keressétek ki azt a részt, amelyikben a kukásautót mutatja be az író!  Milyen cselekedete miatt lett Bonifác hős?  Féltetek-e már erős zajtól, hangtól? Mitől és mikor? | gondolkodás fejlesztése  szöveg- feldolgozás  emlékezet, szóbeli kifejezőkészség fejlesztése | felolvasás  mesehall-gatás  tájékozódás a szövegben  kérdés-felelet | Szitakötő folyóirat 2. oldal  interaktív táblán kivetítve a szöveg | a jobban olvasók maguk is követhetik a felolvasott szöveget |  |
| 3. | 10’ | *Szóvadászat*  Újra csoportokban dolgozunk. Egy-egy témakör köré keressetek a meséből szavakat! Húzzátok alá a fénymásolt lapon a szavakat!   * 1. hangok, zajok * 2. mozdulat, mozgás * 3. félelem * 4. békesség, nyugalom   Közös ellenőrzés | szövegértő olvasás  szókincsfejlesz-tés  szociális képességek fejlesztése | feladatlap  csoportmunka | fénymásolat a meséről  szöveg-kiemelő filcek |  | A mese szövege felnagyítva és rövidít-ve |
| 2. óra | 45’ | *Meseillusztráció*  Hallgassátok meg újra a mesét! Figyeljétek meg, hogyan tudnánk lerajzolni!  Rajzoljuk le Marosvölgyi Bonifác hőstettét!  Ki mit vállal a közös alkotásban?  (szereplők, tárgyak, helyszínek szétosztása)  Az elkészült figurákat ollóval vágjátok körbe, s helyezzük el a háztartási csomagolón!  *Közös értékelés, órai munka jutalmazása* | érzelmek ábrázolása |  | filc  zsírkréta  rajzlap  háztartási csomagoló |  |  |

Szókártyák:

**beszélgetés kiabálás szélzúgás szélvihar mennydörgés**

**rigófütty haragos kutyaugatás halk zene énekhang**

|  |  |
| --- | --- |
| ***Kellemes*** | ***Kellemetlen*** |
|  |  |